Tarragona

**Tarragona** je grad u istoimenoj španjolskoj provinciji Tarragona, na južnoj obali španjolske autonomne zajednice Katalonije. Ovaj drevni grad na Sredozemlju je od srednjeg vijeka, pa sve do 20. stoljeća bio glavnim gradom povijesne pokrajine *Vegueria de Tarragona*. Stanovništvo šireg gradskog područja je 2009. godine bilo 675.921 stanovnika.

Tarragona ima veliku luku i Sveučilište Rovira i Virgili, ali najveće gospodarsko središte čini kemijska industrija u njegovoj okolici. Mnoge njene plaže su ocijenjene plavom zastavom, a u njegovoj blizini se nalaze ljetovalište Salou i tematski park Port Aventura, jedan od najvećih u Europi. Gradska zračna luka Reus nalazi se samo nekoliko kilometara od središta grada, u naselju Reus u općini Tarragona.

Rimske ruševine grada (arheološki kompleks Tárraco) zaštitio je UNESCO i stavio ih na popis mjesta svjetske baštine u Europi.

## Historija
Prema nekim izvorima grad su osnovali Feničani koji su ga nazvali **'Tarchon** što na feničanskom jeziku znači utvrda. Ime je dobio zbog svog strateškog položaja na brdu visokom oko 200 metara, na rijeci Francolí, u mediteranskom zaljevu između Pireneja i rijeke Ebro.

Utvrdili su ga i proširili rimski generali, braća Scipio (Publije i Gnaeus), u 3. st. pr. Kr. koji su ga koristili kao tvrđavu protiv Kartažana. U Rimskom Carstvu grad se punim imenom zvao **Colonia Iulia Urbs Triumphalis Tárraco** (grčki: *Ταρρακών*) i bio je upravno i sudsko sjedište provincije Hispania Tarraconensis. Livije u 1. st. pr. Kr. spominje njegovu luku, a prema Eratostenu imao je pomorsku postaju s cestom. Car August je prezimio u ovom gradu nakon osvajanja Kantabrije, što je obelježeno s nekoliko latinskih natpisa, ali i svečanim nazivom koji je dodijeljena gradu: **Colonia Victrix Togata** i **Colonia Julia Victrix Tarraconensis**. Grad je kovao svoj novac i smatrao se najbogatijim na obali, jednakim gradu Carthago Nova (današnja Kartaga). Pjesnik Marcijal je opjevao njegove plodne doline prepune vinovih loza i osunčane obale.

Grad je imao burnu prošlost, tako da se i danas na području grad nalaze brojni ostaci iz davnih vremena. Nažalost, stare građevine su kroz povijest poslužile stanovnicima kao izvor građevinskog materijala, tako da su mnoge znatno oštećene (npr. Amfiteatar u Tarragoni).

## Znamenitosti

Starorimski arheološki lokalitet *Tárraco* nalazi se na UNESCOvom popisu svjetske baštine od 2000. godine.
Zaštićeni spomenici su:
* Kiklopske zidine su većinom izgrađene prije dolaska Rimljana, a od rimskih zidina sučvana su dva portala *Portal del Roser i Portal de Sant Antoni*.
* Pilatova kuća (*Cuartel de Pilatos*) je najverojatnije palača cara Augusta, koja je u 19. st. služila kao zatvor.
* Amfiteatar *Circus* (slika desno) potječe iz 2. st. i nalazi se uz samu morsku obalu. Nakon rimske propasti služio je kao izvor kamenja za mnoge srednjovjekovne građevine, te su od njega ostali samo neki dijelovi. On je dug 450 m i njegovi sačuvani dijelovi su uz trg *Plaça de la Font*.
* U gradu se nalaze i brojni latinski i feničanski natpisi na kamenim pločama, skinute s nekih drevnih građevina i iskorištene za gradnju drugih.
* Akvedukt u Tarragoni ili *Aqüeducte de les Ferreres* koji premošćuje dolinu 4&nbsp;km sjeverno izvan grada u malo boljem je stanju. Dug je 217 m, a najviši lukovi su visoki 26 m.
* Na Aurelijevoj cesti, 6&nbsp;km istočno od grada nalazi se monumentalni nadgrobni spomenik "Toranj Scipijevih", premda nema dokaza da su Scipijevi sahranjeni tu.
* Ostali sačuvani spomenici su: rimski forum, citadela ili kaptol, slavoluk Sure ili Bare, te mnogi manji spomenici koji se danas čuvaju u Arheološkom muzeju.


Datoteka:Amphitheatre of Tarragona 02.jpg|Amfiteatar u Tarragoni
Datoteka:TarragonaTorreScipioni.jpg|Toranj Scipijevih
Datoteka:Spain.Tarragona.Portal.Sant.Antoni.00.A.jpeg|Portal sv. Antuna na rimskim zidinama
Datoteka:Roman aqueduct Tarragona.jpg|Akvedukt u Tarragoni


Ostale znamenitosti Tarragone su:
* Katedrala u Tarragoni iz 12. i 13. stoljeća izgrađena je u kombinaciji romaničkih i gotičkih elemenata.
* Konvikt Klarisa se nalazi uz rimske zidine.
* Konvikt Dominikanaca je danas gradska vijećnica.
* Arhepiskopalna palača je izgrađena na mjestu antičkog kaptola od kojega je sačuvan jedan toranj. Obnovljena je u 19. stoljeću.
* Sjemenište sv. Pavla i sv. Tecle osnovao je nadbiskup Gaspar de Cervantes 1570. god. u duhu Trentskog koncila. Prošireno je u 19. stoljeću, a Papa Lav XIII. ga je uzvisio na razinu pontifikalnog sveučilišta.
* Samostan Poblet iz 1151. god. nalazi se 50&nbsp;km sjeverno od grada, a značajan je kao mauzolej Aragonskih kraljeva.


Datoteka:Cathedral of Tarragona 01.jpg|Katedrala u Tarragoni
Datoteka:Universitat Rovira i Virgili.jpg|Sveučilište Rovira i Virgili
Datoteka:Monguio-Tarragona-Carmelites-9136.jpg|Samostan Karmelićanki u Tarragoni
Datoteka:Poblet Monastery.jpg|Samostan Poblet


## Događanja

* *Festival Santa Tecla*, koji se održava od 15. do 24. rujna se slavi od 1321. godine i smatra se državnom turističkom manifestacijom. *Popular Retinue* je živa katalonska baština koja se sastoji od paradnih plesova, bestijarija, plesnog pjevanja i natjecanja u gradnji tornjeva od ljudskih tjelesa.
* Karneval u Tarragoni je jedan od najvećih u Španjolskoj.
* Internacionalni dixieland festival s oko 25 glazbenih sastava i 100 koncerata tjedan-dva prije Uskrsa.
* *Tarraco Viva*, kostimirano oživljavanje rimske kulture, od rimskih legija do svakodnevnice Rimljana. Održava se svake godine od 10. do 20. svibnja. 
* Međunarodno natjecanje u vatrometu šest internacionalnih pirotehničkih tvrtki. Službena stranica
**Festival Sant Magí*, od 15. do 19. kolovoza.

Tarragona je također španjolski kandidat za europski glavni grad kulture 2016. godine.

## Gradovi prijatelji
Tarragona je zbratimljen sa slijedećim gradovima:

## Vanjske veze
* Virtualni obilazak Tarragone
* Fotografije Tarragone
* Livius.org: Rimska Tarragona  
;Ostali projekti